b'\n_START_ARTICLE_\nSj\xc3\xb8hus\n_START_SECTION_\nStavanger\n_START_PARAGRAPH_\nI Stavanger var rekken av sj\xc3\xb8husgavler i havneomr\xc3\xa5det i lang tid et dominerende trekk ved byen. Den tiden da mesteparten av ferdselen til og fra byen gikk med b\xc3\xa5t var rekken av sj\xc3\xb8hus ogs\xc3\xa5 byens fasade. Bak sj\xc3\xb8husene l\xc3\xa5 bolighusene og ovenfor det igjen terrassehager p\xc3\xa5 rekke opp fra sj\xc3\xb8en. Tidlig p\xc3\xa5 1800-tallet var det omkring 120 sj\xc3\xb8hus i Stavanger, halvparten oppf\xc3\xb8rt etter 1750. De fleste hadde to etasjer og noen hadde tre. En tredjedel hadde bolig integrert i bakre del mot gaten eller i sj\xc3\xb8husets overetasje. Etter hvert ble bindingsverk den vanligste konstruksjonen i Stavanger og ble helt dominerende p\xc3\xa5 1800-tallet. Bindingsverk var en relativt ny byggem\xc3\xa5te i Norge sammenlignet med grindverk og lafting. Trolig ble byggemetoden innf\xc3\xb8rt fra Tyskland, Danmark og kanskje England p\xc3\xa5 slutten av middelalderen og fikk betydning i Stavanger ut p\xc3\xa5 1700-tallet. Trolig ble de store sj\xc3\xb8husene f\xc3\xb8r den tid laftet, mens naust og sm\xc3\xa5, enkle sj\xc3\xb8hus trolig var i grindverk. Skagen 16 (Sj\xc3\xb8huset Skagen) er et f\xc3\xa5 bygg med rester av lafteverk, det har en kjerne av laft i to etasjer og er utvidet med bindingsverk. Oppf\xc3\xb8ring av sj\xc3\xb8hus i Stavanger svinget i takt med omfanget av sildefisket.'